на финансите и Държавната данъчна администрация относно проблемите на данъчната политика, свързани с преместването на дейността на Shougang Group (Известие No 174/2007 на Министерството на финансите от 29 декември 2007 г.).
 б) Констатации от разследването
 (357)
 В известието се предвижда последващо възстановяване на всички данъци върху добавената стойност и на всички данъци върху доходите, платени от 18 дружества от Shougang Group в периода 2006—2009 г.
 (358)
 В него се посочва, че „посочените средства за данъци ще бъдат използвани по-конкретно за уреждане на инвестициите на Shougang Group в проекта за изграждане на железодобивната и стоманодобивна база в Жинтян“. Споменават се също така разходите за пренастаняване на служителите във връзка с преместването на предприятието.
 (359)
 При проверката в дружеството обаче не беше възможно да се установи връзка между разходите за служителите и/или преместването на дейността в периода 2006—2009 г. Също така посочените в известието 18 групи от дружества нямат връзка с проекта за изграждането на железодобивната и стоманодобивна база в Жинтян.
 в) Заключение
 (360)
 Комисията счита, че разглежданото данъчно облекчение представлява субсидия по смисъла на член 3, параграф 1, буква а), подточка ii) и член 3, параграф 2 от основния регламент, тъй като се предоставя финансово участие под формата на пропуснати приходи от правителството на КНР, което води до реализиране на полза за засегнатите дружества. Ползата за получателите се равнява на спестения данък. Програмата е специфична по смисъла на член 4, параграф 2, буква а) от основния регламент, тъй като освобождаването от данък е предоставено само на Shougang Group. По време на контролното посещение правителството на КНР потвърди, че става въпрос за единичен специален случай, а не за по-мащабна програма за данъчни облекчения за дружества, които преместват дейността си, за да се съобразят с решения от сферата на държавната политика.
 г) Изчисляване на размера на субсидията
 (361)
 Ползата за получателя се равнява на освобождаването в пълен размер от ДДС и данък върху доходите. Въпреки че освобождаването е за период преди РП, част от ползата следва да се разпредели върху РП, тъй като финансовото участие е свързано с мащабен инвестиционен проект. С цел да се гарантира, че подлежащият на изравняване размер обхваща само РП, реализираната полза беше изчислена предвид амортизацията за средния жизнен цикъл на дълготрайните активи на дружеството съгласно прилаганите от него обичайни счетоводни процедури.
 (362)
 Освобождавания по тази програма е ползвала само Shougang Group. Установеният размер на субсидията по тази специална програма е 0,90 % за Shougang Group.
 3.8.3. Други схеми за освобождаване от косвени данъци или програми за данъчни облекчения
 (363)
 През РП включените в извадката производители износители не са се възползвали от финансово участие по останалите програми за освобождаване от косвени данъци, посочени в раздел 3.3, подточка v) по-горе.
 3.8.4. Общо за всички схеми за освобождаване от косвени данъци или програми за данъчни облекчения
 (364)
 Установеният общ размер на субсидиите по програмите за освобождаване от косвени данъци и отстъпки при вносните мита за включените в извадката производители износители през РП е 1,01 % за Shougang Group.
 3.9. Програми за отпускане на безвъзмездни средства
 3.9.1. Безвъзмездни средства за енергоспестяване и